क्रू (फ़िल्म)

क्रू यह राजेश ए कृष्णन द्वारा निर्देशित और निधि मेहरा और मेहुल सूरी द्वारा लिखित २०२४ की भारतीय हिंदी भाषा की डकैती-हास्य फिल्म है। बालाजी मोशन पिक्चर्स और अनिल कपूर फिल्म्स एंड कम्युनिकेशन नेटवर्क के तहत एकता कपूर, रिया कपूर, अनिल कपूर और दिग्विजय पुरोहित द्वारा निर्मित इस फिल्ममें करीना कपूर खान, कृति सैनॉन और तबु के साथ दिलजीत दोसांझ और कपिल शर्मा सहायक भूमिकाओं में हैं। फिल्म में, तीन एयर होस्टेस सोने की तस्करी के अभियान में शामिल हो जाती हैं। यह फिल्म विजय माल्या की किंगफिशर एयरलाइंस का पैरोडी रूप है, जो दिवाला लगनेपे और कर्मचारियों को बकाया वेतन का भुगतान न करने के कारण बंद हो गई थी।

नवंबर २०२२ में क्रू की घोषणा की गई थी। प्रमुख फोटोग्राफी मार्च २०२३ से फरवरी २०२४ तक हुई। २९ मार्च २०२४ को फिल्म प्रदर्शित हुई और इसे आलोचकों से ज्यादातर सकारात्मक समीक्षा मिली। यह एक व्यावसायिक सफलता बन गई, जिसने वैश्विक स्तर पर ₹१५७ करोड़ (US $१९ मिलियन) से अधिक की कमाई की, जिससे यह २०२४ की छठी सबसे अधिक कमाई करने वाली हिंदी फिल्म बन गई।

 कथा 
अंगूठाकार|फिल्म के ट्रेलर प्रदर्शन के दौरान फिल्म की तीन मुख्य अभिनेत्रियाँ (बाएं से दाएं - कपूर, तबू, सैनॉन)
गीता सेठी (तबु), जैस्मीन कोहली (करीना कपूर) और दिव्या राणा (कृति सैनॉन) मुंबई स्थित कोहिनूर एयरलाइंस में फ्लाइट अटेंडेंट हैं, जो दिवालिया होने की कगार पर है। गीता एक पूर्व ब्यूटी क्वीन है, जिसकी शादी अरुण (कपिल शर्मा) से हुई है। दोनों ही अमीर थे, लेकिन अरुण के परिवार में हुए झगड़े के कारण उसे फ्लाइट अटेंडेंट की नौकरी करनी पड़ी। जैस्मीन का पालन-पोषण उसके नाना (कुलभूषण खरबंदा) ने किया था, जब उसके माता-पिता का तलाक हो गया था और वह स्कूल के दिनों से ही पैसे कमाने के लिए संघर्ष कर रही है। दिव्या को पायलट बनने का प्रशिक्षण दिया गया है, लेकिन नौकरियों की कमी के कारण उसे फ्लाइट अटेंडेंट की नौकरी करनी पड़ी।

काम के दौरान वरिष्ठ फ्लाइट अटेंडेंट राजवंशी की मौत के बाद, गीता, जैस्मीन और दिव्या भारत से मध्य पूर्वी देश अल बुर्ज में सोने की तस्करी के एक गुप्त अभियान में लग जाती हैं। कोहिनूर एयरलाइंस का मानव संसाधन प्रमुख, मनोज मित्तल, इस अभियान का सरगना है। जब गीता को पता चलता है कि फ्लाइट अटेंडेंट ने अपना प्रोविडेंट फंड खो दिया है, तो जैस्मीन के आग्रह पर, वे तीनों लूटे हुए सोने को चॉकलेट के रूप में छिपाकर सोने की तस्करी का काम संभाल लेती हैं और उनकी आर्थिक स्थिति सुधर जाती है।

किसी ने कस्टम अधिकारियों को खबर दी कि तीनों फ्लाइट अटेंडेंट सोने की तस्करी कर रही हैं। जिस विमान में तीनों ने सोना छिपाया था, वह एक दिन गड़बड़ी के कारण खराब हो जाता है। कोहिनूर एयरलाइंस के अध्यक्ष विजय वालिया और मित्तल अपना सोना लेकर फरार हो जाते हैं। फिर कहानी आगे बढ़ती है और एक सुखद अंत होता है।

 निर्मीती 
फिल्म की घोषणा नवंबर २०२२ में की गई थी और फिल्मांकन २५ मार्च २०२३ को शुरू हुआ, और फरवरी २०२४ में पूरा किया गया था। फिल्म का पात्र-निर्धारण अल अकमर सैफ़ी द्वारा किया गया था। फिल्म की शूटिंग मुंबई, गोवा और अबू धाबी में की गई थी। भारत में डेलॉयट के हैदराबाद कार्यालय का उपयोग फिल्म में कोहिनूर एयरलाइंस के कार्यालय के रूप में दिखाया गया था। फिल्म के कई विमानों को कोहिनूर एयरलाइंस का लोगो दिखाने के लिए संपादित किया गया था।

 संगीत 
फिल्म का संगीत दिलजीत दोसांझ, बादशाह, राज रंजन, विशाल मिश्रा, अक्षय-आईपी, भार्ग-रोहित ने दिया है जबकि पार्श्व संगीत जॉन स्टीवर्ट एडुरी ने बनाया है।

इला अरुण द्वारा राजस्थानी गीत "दिल्ली शहर में मारो घागरो जो घुम्यो" का एक रीमेक संस्करण, शीर्षक "घाघरा" इस फिल्म में है। १९९३ की फिल्म खलनायक के गीत "चोली के पीछे क्या है" का रीमेक भी है; जिसे अलका याग्निक ने गाया था, और लक्ष्मीकांत-प्यारेलाल द्वारा संगीतबद्ध किया गया था। १९९७ की फिल्म हीरो नं १ का गीत "सोना कितना सोना है" भी इस में रिमेक हुआ है; जिसे उदित नारायण और पूर्णिमा ने गाया था, और आनंद-मिलिंद ने किया था और समीर अंजान के बोलोंपर संगीत दिया था।

 संदर्भ 

श्रेणी:भारतीय कॉमेडी फ़िल्में
श्रेणी:2024 की फ़िल्में
श्रेणी:हिंदी-भाषा फिल्म